Govt. Hnahthial College-ah zirlaite pualin dan thar zirhona hun buatsaih,"1393/2024-2025 Dated Hnahthial, the 31st July, 2024: Vawiin chawhnu khan Govt. Hnahthial College Auditorium-ah Institutional Values & Best Practices Cell leh Prevention of Sexual Harassment Committee, Govt. Hnahthial College bul tumin One Day Workshop on New Criminal Laws in India tih hun hman a ni. Inkhawm hi Pi Lalzarzovi, Asst. Prof. Dept. of Mizo chuan a kaihruai a, Pu Lalsiamthanga, Principal chuan inlawmna thu sawiin Pu Beimosia Lapi, Addl. SP Hnahthial chu Resource Person a ni. Resource Person Pu Beimosia Lapi, Addl. SP Hnahthial chuan zirtirna hun hmangin dan hriat loh hi chhuanlam a tlin loh thu a sawi a. India ramin dan kan hman te hi British in min awp hun lai ami te vek kha niin thil thar, a bik takin information technology te a lo than nasat tawh avangin heng dan te hi thlak a hun tawh hle a. Chuvangin sorkar laipui chuan kum 2023 khan India ram rorelna in sang pahnih-ah dan tharte hi pass niin President of India in a pawmpui hnuah kumin July ni khat atang khan India ram pumah hman tan a ni ta a ni a ti. Indian Penal Code, 1860 thlakna tur Bharatiya Nyaya Sanhita (BNS) te, Criminal Procedure Code, 1898 thlakna, Bharatiya Nagarik Suraksha Sanhita (BNSS) leh Indian Evidence Act, 1872 thlakna tur Bharatiya Sakshya Adhiniyam (BSA) te a nih thu sawiin heng dan thar chungchang hi chipchiar takin powerpoint presentation hmangin a zirtir a ni. Attachment Loading attachment...",Dated: 31 st Jul 24 3:41 PM,https://dipr.mizoram.gov.in/post/govt-hnahthial-college-ah-zirlaite-pualin-dan-thar-zirhona-hun-buatsaih